Lav et referat af nedenstående tekst:

Tekst:
Lidt efter klokken 16 onsdag eftermiddag fik Nordjyllands Politi en anmeldelse om en bevæbnet mand på Banegården i Aalborg. En togpassager havde en mand med en pistol i bukselinningen og kontaktede straks politiet. Det betød, at politiet mødte talstærkt op og omringede banegården, hvorefter manden blev anholdt. Efterfølgende viste det sig, at pistolen var en såkaldt softgun, altså en pistol, der affyrer små plastikkugler. Anholdelsen skete efter en stor politiaktion - Vi vidste ikke, hvad det var, og i disse tider er vi altid meget oppe på dupperne, når vi får sådan en anmeldelse, siger vagthavende ved Nordjyllands Politi, Aage Pedersen, til TV2/Nord. Den anholdte er en 27-årig srilankaner, der er bosiddende i Nørresundby. Manden var beruset, og han sover nu rusen ud i detentionen. Da pistolen ikke i sig selv er ulovlig, vil der ikke blive tale om en fængselsstraf. Han vil i stedet blive sigtet efter ordensbekendtgørelsen og kan forvente en bøde på mellem 1.000 og 1.500 kroner.

Referat:
Stor politiaktion ved banegården i Aalborg, fordi en mand blev set med en pistol.